《答毛唐卿虞卿借昌黎集》
宋代·王十朋

予少不知学古难，学古直欲学到韩。柰何韩实不易学，怛觉昼夜心力殚。

茫然故步亦已失，有类寿陵学邯郸。虽然予心未肯已，尚欲勉强求其端。

跬步不休效驽马，千里未至空长叹。羡君兄弟俱早慧，家学岂止传柔温。

圣经贤传饫已久，百家诸子皆蠹残。学文要须学韩子，此外众说徒曼曼。

韩子皇皇慕仁义，力排佛老回狂澜。三百年来道益贵，太山北斗世仰观。

我生于今望之远，时时开卷相欣欢。岂惟庐陵惜旧本，我亦惜此祇自看。

子今欲假敢违命，愿子宝之同琅玕。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。